Neuvoston asetus (EY) N:o 1173/95, annettu 22 päivänä toukokuuta 1995, kalavarojen säilyttämiseksi määrättyjä, erityisiä teknisiä toimenpiteitä koskevan neuvoston asetuksen (ETY) N:o 3094/86 muuttamiseksi kuudennentoista kerran



Virallinen lehti nro L 118 , 25/05/1995 s. 0015 - 0015



NEUVOSTON ASETUS (EY) N:o 1173/95, annettu 22 päivänä toukokuuta 1995, kalavarojen säilyttämiseksi määrättyjä, erityisiä teknisiä toimenpiteitä koskevan neuvoston asetuksen (ETY) N:o 3094/86 muuttamiseksi kuudennentoista kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisen kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (3) 2 ja 4 artiklan mukaisesti neuvoston on toteutettava, kaiken saatavilla olevan tieteellisen tiedon nojalla, kaikki tarpeelliset toimenpiteet elollisten vesiluonnonvarojen järkiperäiseksi ja vastuulliseksi hyödyntämiseksi kestävällä pohjalla; tämän saavuttamiseksi neuvosto voi saattaa voimaan kalastuslaitteistoa ja -menetelmiä koskevia teknisiä ohjeita, on välttämätöntä määritellä näiden teknisten ohjeiden aikaansaamiseksi tarvittavat periaatteet ja tietyt menettelytavat koko yhteisössä, jotta kukin jäsenvaltio voi itse valvoa kalastustoimintaa niiden lainkäyttövaltaan tai suvereniteettiin kuuluvilla vesillä, asetuksessa (ETY) N:o 3094/86 (4) vahvistetaan ne yleiset tekniset säännöt, joita on noudatettava nostettaessa ja tuotaessa maihin biologisia vesiluonnonvaroja asetuksessa määritellyillä vesialueilla, asetuksessa (ETY) N:o 3094/86 olevan 9 artiklan 3 ja 4 kohdan mukaisesti vain tietyt vaatimukset täyttävät yhteisön omat kalastusalukset voidaan hyväksyä luetteloon, jonka perusteella ne ovat oikeutettuja kalastamaan kampelan suojelualueella, yksi näistä vaatimuksista on aluksen moottorin tehoa koskeva rajoitus, ja tämän vaatimuksen noudattamisen tehostamiseksi on nyt tarpeen peruuttaa kalastusoikeus niiltä kalastusaluksilta, joiden moottorin teho ylittää 9 artiklan 3 ja 4 kohdassa sallitut tehot, vaikkakin kyseiset alukset on aiemmin hyväksytty kyseisessä artiklassa mainituille vesille kalastusoikeuden saaneiden alusten luetteloon, ja neuvoston asetusta (ETY) N:o 3094/86 on sen vuoksi muutettava, ON ANTANUT TÄMÄN ASETUKSEN: 1 artikla Lisätään asetuksessa (ETY) N:o 3094/86 olevaan 9 artiklaan seuraava kohta: "4 a Kalastusalukset, jotka eivät täytä 3 ja 4 kohdan mukaisesti laaditun hyväksyttyjen alusten luettelon vaatimuksia, eivät saa lupaa harjoittaa mainituissa kohdissa tarkoitettua kalastustoimintaa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1995. Neuvoston puolesta A. MADELIN Puheenjohtaja (1) EYVL N:o C 348, 9.12.1994, s. 7 (2) EYVL N:o C 56, 6.3.1995 (3) EYVL N:o L 389, 31.12.1992, s. 1 (4) EYVL N:o L 288, 11.10.1986, s. 1. Asetus sellaisena kuin se on viimeksi muutettuna asetuksella (EY) N:o 1796/94 (EYVL N:o L 187, 22.7.1994, s. 1).